Úrad vlády Slovenskej republiky
      Sekcia vládnej legislatívy

Na rokovanie vlády SR
Dňa 15. júna 2005
K materiálu č. 10641/2005
								    K bodu č. 3

Stanovisko

k návrhu nariadenia vlády Slovenskej republiky, ktorým sa mení a dopĺňa nariadenia vlády Slovenskej republiky č. 288/2003 Z. z. o hlásení chorôb zvierat

I.

Návrh nariadenia vlády Slovenskej republiky, ktorým sa mení a dopĺňa nariadenia vlády Slovenskej republiky č. 288/2003 Z. z. o hlásení chorôb zvierat predkladá na rokovanie vlády Slovenskej republiky minister pôdohospodárstva SR Zsolt Simon na základe § 2 ods. 1 písm. k) zákona č. 19/2002 Z. z.

II.

Podnetom pre vypracovanie novely predloženého nariadenia vlády je povinnosť zapracovať do právneho poriadku SR novú právnu úpravu európskej legislatívy, ktorá sa týka zaradenia niektorých chorôb koní a včiel  do zoznamu chorôb podliehajúcich hláseniu.

III.

Predložený návrh nariadenia bol predmetom rokovania legislatívnej rady vlády dňa 31. mája 2005. Legislatívna rada vlády odporučila predkladateľovi po zapracovaní pripomienok a odporúčaní (7 pripomienok) predložiť  nové znenie návrhu nariadenia na rokovanie vlády SR.

IV.

Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 288/2003 Z. z. o hlásení chorôb zvierat schváliť, avšak ešte s touto legislatívno-technickou pripomienkou:

K úvodnej vete návrhu nariadenia vlády

-	slová „v znení zákona č. 207/2002 Z. z.“ je potrebné nahradiť slovami „v znení neskorších predpisov“.

V Bratislave 9. júna 2005
Vypracovala: Lucia Dubravská

  Štefan G r m a n
  generálny riaditeľ 
       sekcie vládnej legislatívy